DA verwelkom plaasmoordvonnisArgieffoto (Foto: AfriForum) Joseph Papi Hala is tot 15 jaar tronkstraf gevonnis vir die moord op Johan van Rensburg, ŉ boer van Leeudoringstad, in 2014. Die DA het die vonnis verwelkom en die polisie geloof vir hul vinnige optrede. “Dit is kommerwekkend dat daar al 116 plaasaanvalle en 27 plaasmoorde in 2015 was,” het die DA in ŉ verklaring gesê. Volgens die DA vervul die landbousektor ŉ belangrike rol om ekonomiese groei en werksverskaffing veral in die landelike gebiede te verseker. “Die hoë voorkoms van plaasaanvalle en -moorde beklemtoon die belangrikheid van spesialiseenhede om dié tipe misdade te beveg.” Die DA het gesê vir die landbousektor om te floreer en beleggers te lok, “is dit belangrik dat boere in ŉ veilige omgewing kan werk”.